Po každom kroku to skúste znova
- Uistite sa že máte nainštalovanú najnovšiu verziu iTunes.
- Pripojte zariadenie k počítaču pomocou USB kábla a vyberte zariadenie v iTunes. Ak sa zariadenie v iTunes nezobrazuje, pred pokračovaním bude potrebné tento problém vyriešiť. Ak ste zabudli kód alebo je zariadenie zablokované, zistite, ako postupovať.
- Vypnite počítač aj iPhone, iPad alebo iPod touch. Potom ich znova zapnite.
- Ak používate Mac, tento krok vynechajte. Ak používate PC so systémom Windows a iTunes prestáva reagovať alebo ak sa zálohovanie nedokončí, môže byť potrebné aktualizovať, zmeniť, zakázať alebo odinštalovať bezpečnostný softvér.
- Ak máte viac počítačov, skúste zálohu vytvoriť pomocou iného Macu alebo PC. Môžete tiež zálohovať zariadenie do iCloudu, a potom ho obnoviť zo zálohy v iCloude.
- Ak sa zobrazí upozornenie, že sa vyskytla chyba, záloha je poškodená alebo nekompatibilná, prípadne na disku nie je dostatok miesta, vyhľadajte chybovú správu nižšie a zistite, ako postupovať.
- Obráťte sa na podporu spoločnosti Apple.
Zobrazuje sa upozornenie, že na disku nie je dostatok miesta
Ak sa pri pokuse o zálohovanie zariadenia zobrazí správa, že na disku nie je dostatok miesta, uvoľnite v Macu alebo PC miesto na disku. Ak sa chyba nedostatku miesta na disku zobrazuje aj po uvoľnení dostatočne veľkého miesta, obráťte sa na podporu spoločnosti Apple.
Zobrazuje sa upozornenie, že záloha je poškodená alebo nekompatibilná
Ak v iTunes nemožno vykonať obnovenie zo zálohy, pretože je záloha poškodená alebo nekompatibilná, uistite sa, že je aplikácia iTunes aktualizovaná. Ak sa zobrazí chyba s informáciou o tom, že je softvér systému iOS príliš starý, zistite, ako zariadenie aktualizovať, aby bolo možné zálohu obnoviť. Ak sa záloha stále nedá obnoviť, je možné, že ju nebudete môcť použiť. Skúste použiť inú zálohu alebo zálohu v iCloude, prípadne sa obráťte na podporu spoločnosti Apple so žiadosťou o ďalšiu pomoc.